ประกาศกระทรวงพลังงานเรื่องกำหนดเขตระบบการขนส่งก๊าซปิโตรเลียมเหลวทางท่อและเครื่องหมายแสดงเขตในท้องที่อำเภอเมืองระยองอำเภอนิคมพัฒนา จังหวัดระยอง ด้วยกระทรวงพลังงานโดยกรมธุรกิจพลังงาน ได้ออกใบอนุญาตประกอบกิจการควบคุมประเภทที่ ๓ ระบบการขนส่งก๊าซปิโตรเลียมเหลวทางท่อให้แก่บริษัทพีทีที โกลบอล เคมิคอล จำกัด (มหาชน) (สาขา ๓)ซึ่งเป็นการวางท่อส่งก๊าซปิโตรเลียมเหลวขนาดเส้นผ่านศูนย์กลาง ๔ นิ้วจากอุปกรณ์วัดปริมาตรต้นทาง บริเวณรั้วของบริษัท พีทีที โกลบอล เคมิคอล จำกัด(มหาชน) (สาขา ๓) ตั้งอยู่เลขที่ ๙ ถนนไอ-สี่ ตำบลมาบตาพุด อำเภอเมืองระยองจังหวัดระยอง จนถึงอุปกรณ์วัดปริมาตรปลายทางที่บริษัท ไออาร์พีซี จำกัด (มหาชน)ตั้งอยู่เลขที่ ๒๙๙ หมู่ที่ ๕ ถนนสุขุมวิท ตำบลเชิงเนิน อำเภอเมืองระยองจังหวัดระยอง รวมความยาวท่อส่งก๊าซปิโตรเลียมเหลว ประมาณ ๓๓.๑๗ กิโลเมตร และมีสถานีควบคุมตลอดแนวท่อส่งก๊าซปิโตรเลียมเหลวจำนวน ๒ สถานี ดังนั้น เพื่อประโยชน์ในการป้องกันการกระทำอย่างหนึ่งอย่างใดอันอาจเป็นอันตรายแก่ระบบการขนส่งก๊าซปิโตรเลียมเหลวทางท่อรวมทั้งอุปกรณ์ของระบบดังกล่าว จึงอาศัยอำนาจตามความในมาตรา ๕ ประกอบกับมาตรา ๒๒วรรคสี่ แห่งพระราชบัญญัติควบคุมน้ำ มันเชื้อเพลิง พ.ศ. ๒๕๔๒ รัฐมนตรีว่าการกระทรวงพลังงานออกประกาศไว้ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ กำหนดให้พื้นที่ในเขตท้องที่ต่อไปนี้เป็นเขตระบบการขนส่งก๊าซปิโตรเลียมเหลวทางท่อ จำนวน ๓ ช่วง มีรายละเอียดดังนี้(๑) ช่วงที่ ๑ มีขนาดกว้างของเขต๕ เมตร และความยาวของเขต ๑๓,๖๗๐เมตร จากรั้วของบริษัท พีทีที โกลบอล เคมิคอล จำกัด (มหาชน) (สาขา ๓)จนถึงสถานีควบคุมที่ ๑ ตั้งอยู่ในท้องที่ตำบลมาบข่า อำเภอนิคมพัฒนา ตำบลมาบตาพุดอำเภอเมืองระยอง จังหวัดระยอง(๒) ช่วงที่ ๒ มีขนาดกว้างของเขต๕ เมตร และความยาวของเขต ๑๐,๐๐๐เมตร จากสถานีควบคุมที่ ๑ จนถึงสถานีควบคุมที่๒ ตั้งอยู่ในท้องที่ตำบลมาบข่า อำเภอนิคมพัฒนา ตำบลทับมา อำเภอเมืองระยองจังหวัดระยอง(๓) ช่วงที่ ๓ มีขนาดกว้างของเขต๕ เมตร และความยาวของเขต ๙,๕๐๐เมตร จากสถานีควบคุมที่ ๒ จนถึงรั้วบริษัทไออาร์พีซี จำกัด (มหาชน) ตั้งอยู่ในท้องที่ตำบลทับมา ตำบลเชิงเนินอำเภอเมืองระยอง จังหวัดระยองข้อ ๓ ในเขตระบบการขนส่งก๊าซปิโตรเลียมเหลวทางท่อให้มีสถานีควบคุม (Block Valve) จำนวน ๒สถานี มีรายละเอียดเนื้อที่ สถานที่ตั้งดังนี้(๑) สถานีควบคุมที่ ๑ เนื้อที่ประมาณ ๒๐ ตารางเมตร ตั้งอยู่ในท้องที่ตำบลมาบข่า อำเภอเมืองระยอง จังหวัดระยอง(๒)สถานีควบคุมที่ ๒ เนื้อที่ ประมาณ ๒๐ ตารางเมตร ตั้งอยู่ในท้องที่ตำบลทับมา อำเภอเมืองระยองจังหวัดระยองข้อ ๔ ให้บริษัท พีทีที โกลบอล เคมิคอล จำกัด(มหาชน)ทำเครื่องหมายแสดงไว้ในบริเวณเขตระบบการขนส่งก๊าซปิโตรเลียมเหลวทางท่อตามข้อ ๒เป็นไปตามประกาศกรมธุรกิจพลังงาน ว่าด้วยหลักเกณฑ์การจัดทำเครื่องหมายแสดงในบริเวณเขตระบบการขนส่งก๊าซปิโตรเลียมทางท่อข้อ ๕ แผนที่ระบบการขนส่งก๊าซปิโตรเลียมเหลวทางท่อและเครื่องหมายแสดงเขต รวมทั้งรายละเอียดข้อห้ามปฏิบัติในบริเวณเขตระบบการขนส่งก๊าซปิโตรเลียมเหลวทางท่อและบทกำหนดโทษตามพระราชบัญญัติควบคุมน้ำมันเชื้อเพลิงพ.ศ. ๒๕๔๒ ปรากฏตามท้ายประกาศนี้ข้อ ๖ ให้บริษัท พีทีที โกลบอล เคมิคอล จำกัด(มหาชน) ปิดประกาศฉบับนี้ ณที่ว่าการอำเภอแห่งท้องที่ที่ระบบการขนส่งก๊าซปิโตรเลียมเหลวทางท่อนั้นตั้งอยู่ประกาศณ วันที่ ๓๐ มีนาคม พ.ศ. ๒๕๖๑ศิริจิระพงษ์พันธ์รัฐมนตรีว่าการกระทรวงพลังงาน[เอกสารแนบท้าย]๑. แผนที่แนบท้ายประกาศกระทรวงพลังงานเรื่อง กำหนดเขตระบบการขนส่งก๊าซปิโตรเลียมเหลวทางท่อและเครื่องหมายแสดงเขต ในท้องที่อำเภอเมืองระยองอำเภอนิคมพัฒนา จังหวัดระยอง๒.รายละเอียดข้อห้ามปฏิบัติและบทกำหนดโทษตามพระราชบัญญัติควบคุมน้ำมันเชื้อเพลิงพ.ศ. ๒๕๔๒(ดูข้อมูลจากภาพกฎหมาย)พิมพ์มาดา/จัดทำ๑๔มิถุนายน ๒๕๖๑วิชพงษ์/ตรวจ๒๙มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๐๔ ง/หน้า ๔/๗ พฤษภาคม ๒๕๖๑